Optog kan Pta-middestad môre tot stilstand bringArgieffoto Die Tshwane-metropolisie het motoriste Woensdagmiddag gewaarsku oor ŉ moontlike optog Donderdag in die middestad wat verkeer erg kan ontwrig. Sr.supt. Isaac Mahamba, woordvoerder van die metropolisie, het gesê nagenoeg 3 000 studente gaan moontlik betoog as deel van die #FeesMustFall-veldtog. “Die optog sal na verwagting van 08:00 tot 13:00 duur. Die studente gaan vermoedelik op Kerkplein bymekaarkom waarna hulle na die Uniegebou gaan opruk,” het Mahamba gesê. Hy het gewaarsku dat indien die optog wel gaan plaasvind, dit ŉ groot invloed op verskeie strate in die middestad gaan hê. “Motoriste en lede van die publiek wat môre na of deur die middestad moet reis, word aangeraai om ekstra voorsorgmaatreëls te neem,” het hy gesê.